Αποτελεσματικότητα του προγράμματος «Η Δύναμη της Κατασκηνωτικής Ενσωμάτωσης» στις κοινωνικές δεξιότητες των παιδιών με Διάχυτες Αναπτυξιακές Διαταραχές σε ενσωματωμένο εκπαιδευτικό περιβάλλον». Αξιολόγηση από τους συνοδούς
Creators: name: Δόλυκα Αικατερίνη Ιωάννη
Publisher: name: Aristotle University of Thessaloniki
Year: 2022
Subjects: Κοινωνικές Δεξιότητες
Θερινές Κατασκηνώσεις
Συνοδοί
Social Skills
Summer Camps
Support Personnel

description: Σκοπός της παρούσας έρευνας ήταν να εξετάσει την αποτελεσματικότητα του προγράμματος «Η Δύναμη της Κατασκηνωτικής Ενσωμάτωσης» στις κοινωνικές δεξιότητες των παιδιών με Διάχυτες Αναπτυξιακές Διαταραχές (ΔΑΔ) σε ενσωματωμένο εκπαιδευτικό περιβάλλον της κατασκήνωσης. Η αξιολόγηση έγινε από τους συνοδούς των παιδιών με ΔΑΔ που επιλέχθηκαν να έχουν την επιμόρφωση και να είναι παιδαγωγικά καταρτισμένοι πάνω σε θέματα αναπηρίας. Οι συμμετέχοντες της έρευνας ήταν 22 παιδιά με ΔΑΔ, 7- 25 ετών (Μ.Ο.: 14,82) και 22 συνοδοί, 20- 56 ετών (Μ.Ο.: 25,27). Για τις ανάγκες της παρούσας εργασίας, δημιουργήθηκε μέσα στο κατασκηνωτικό πρόγραμμα μια «in- vivo» εκπαίδευση στους συνοδούς από την ερευνήτρια, με θέμα τις «κοινωνικές δεξιότητες». Για την αξιολόγηση των κοινωνικών δεξιοτήτων χρησιμοποιήθηκε το σταθμισμένο ερωτηματολόγιο Autism Social Scale Profile – ASSP (Bellini and Hopf, 2007) και μια ημι-δομημένη συνέντευξη. Πιο συγκεκριμένα, για την αξιολόγηση των κοινωνικών δεξιοτήτων εξετάστηκαν οι μεταβλητές της Κοινωνικής Αμοιβαιότητας, της Κοινωνικής Συμμετοχής και των Επιζήμιων Κοινωνικών συμπεριφορών αλλά και του συνολικού δείκτη των κοινωνικών δεξιοτήτων. Στη στατιστική ανάλυση εξετάστηκαν τα δημογραφικά στοιχεία, η εσωτερική συνοχή των μεταβλητών και αναλύσεις t-test ενός δείγματος και ζευγαρωτών παρατηρήσεων. Από τις αναλύσεις προέκυψε ότι η εφαρμογή του προγράμματος «Η Δύναμη της Κατασκηνωτικής Ενσωμάτωσης» είχε θετική επίδραση στην ανάπτυξη των παραγόντων της κοινωνικής αμοιβαιότητας, της κοινωνικής συμμετοχής, του συνολικού δείκτη κοινωνικών δεξιοτήτων αλλά και μείωση των επιζήμιων κοινωνικών συμπεριφορών των παιδιών με ΔΑΔ που θα συμμετάσχουν σ’ αυτό. Σημαντικός τομέας για την επιτυχή θεσμοθέτηση της καλλιέργειας των κοινωνικών δεξιοτήτων στη σύγχρονη εκπαιδευτική πολιτική αποτελεί η δημιουργία και υποστήριξη εκπαιδευτικών προγραμμάτων που θα υποστηρίζουν το συγκεκριμένο σκοπό
description: The purpose of this study was to examine the effectiveness of the program "The Power of Camp Inclusion" in the social skills of children with Pervasive Developmental Disorders (PDD) in an integrated educational environment of a summer camp. The evaluation was done by the support personnel who were selected to have the training and to be pedagogically trained on disability issues. The participants of the research were 22 children with PDD, 7- 25 years old (average: 14.82) and 22 companions, 20-56 years old (average: 25.27). For the needs of the present study, an "in vivo" training was created within the camp program for the support personnel by the researcher, on the topic of "social skills". The Autism Social Scale Profile - ASSP (Bellini and Hopf, 2007) and a semi-structured interview were used to assess social skills. More specifically, for the evaluation of social skills, the variables of Social Reciprocity, Social Participation and Harmful Social Behaviors were examined, as well as the overall index of social skills. The statistical analysis examined the demographic data, the internal consistency of the variables and t-test analyzes of a sample and paired observations. The results showed that the implementation of the program "The Power of Camp Inclusion" had a positive effect on the development of factors of social reciprocity, social participation, the overall index of social skills and reduction of harmful social behaviors of children with PDD who will participate in this. An important area for the successful institutionalization of the cultivation of social skills in modern educational policy is the creation and support of educational programs that will support this purpose